Økosystemtjenester er tjenester (service) som gis til mennesker av økosystemene som en iboende egenskap ved deres funksjonalitet. I henhold til oppsummeringsrapporten (MA) er økosystemtjenester beskrevet som «fordelene menneskene får fra økosystemer». Det er definert fire kategoriene av økosystemtjenester; reguleringstjenester, forsyningstjenester, kulturelle tjenester og støttetjenester. Eksempler kan være mat, rent vann, tømmer, fibre og medisiner, samt naturopplevelser og stedstilhørighet. Denne klassifiseringen har imidlertid sine svakheter fordi mange tjenester passer inn i mer enn én av de fire kategoriene. For eksempel er mat både en forsyningstjeneste og en kulturell tjeneste.